15. ΑΠΟΦΑΣΗ ΥΠΟΥΡΓΩΝ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ –  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 15931/59 της 16 Μαρτ./1 Απρ. 2009 (ΦΕΚ Β΄592) Όροι και προϋποθέσεις για την εγκατάσταση φωτοβολταϊκών συστημάτων που υποστηρίζουν κατασκευές κεραιών. Έχοντας υπόψη: 1. Τις διατάξεις: α. της παρ. 14 του άρθρου 31 του ν. 3431/2006 «Περί ηλεκτρονικών επικοινωνιών» (Α13), όπως ισχύει, β. των άρθρων 2, 11, 16 και 17 του ν. 1577/1985 (Α’ 201) «Γενικός Οικοδομικός Κανονισμός. Παραδοσιακοί οικισμοί και διατηρητέα κτίρια. Προστασία του φυσικού και πολιτιστικού περιβάλλοντος»,  γ. της παρ.7 του άρθρου 2 του ν. 2941/2001 (Α’ 201) «Απλοποίηση ίδρυσης ΑΕ, αδειοδότηση ανανεώσιμων πηγών ενέργειας, Ελληνικά Ναυπηγεία κλπ»,  (Μετά τη σελ. 726) Σελ. 727 Τεύχος     Σελ.      Εγκατάσταση – Λειτουργία Κατασκευών Κεραιών 22.Μ.α.15 δ. της 126884/2007 (Β435) απόφασης του Υπουργού Περιβάλλοντος Χωροταξίας και Δημοσίων Έργων «Διαδικασία Περιβαλλοντικής Αδειοδότησης και Περιεχόμενο Περιβαλλοντικών Μελετών για τις εγκαταστάσεις Κεραιών Σταθμών στην Ξηρά»,  ε. του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα, που κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την κυβέρνηση και τα κυβερνητικά όργανα» (Α΄98). 2. Την ανάγκη καθορισμού των όρων και προϋποθέσεων για την εγκατάσταση φωτοβολταϊκών συστημάτων που υποστηρίζουν κατασκευές κεραιών. 3. Το γεγονός ότι από την παρούσα απόφαση δεν προκαλείται δαπάνη στον κρατικό προϋπολογισμό, αποφασίζουμε:  1. Για την εφαρμογή της παρούσας ως «φωτοβολταϊκά συστήματα» νοούνται οι εγκαταστάσεις παραγωγής ηλεκτρικής ενέργειας μέχρι 20kW από ηλεκτρικές γεννήτριες φωτοβολταϊκών συστοιχιών με τα συνοδευτικά τους έργα (οικίσκοι κ.λπ.), που προορίζονται να υποστηρίξουν κατασκευές κεραιών.  2. Τα φωτοβολταϊκά συστήματα της προηγούμενης παραγράφου τοποθετούνται χωρίς να απαιτείται η έκδοση οικοδομικής άδειας και εφόσον συντρέχουν σωρευτικά οι ακόλουθοι όροι και προϋποθέσεις: α. Οι κατασκευές κεραιών διαθέτουν όλες τις απαραίτητες άδειες και εγκρίσεις σύμφωνα με την ισχύουσα νομοθεσία. β. Τα φωτοβολταϊκά συστήματα δεν τοποθετούνται σε περιοχές ειδικής προστασίας, παραδοσιακούς οικισμούς και περιοχές ιστορικών τμημάτων πόλεων, εκτός αν ορίζεται διαφορετικά από ειδικές διατάξεις.  γ. Τα φωτοβολταϊκά συστήματα δεν τοποθετούνται στις όψεις των κτιρίων. δ. Οι συνοδευτικοί οικίσκοι που αποτελούν μέρος των φωτοβολταϊκών συστημάτων προορίζονται αποκλειστικά και μόνο για τη στέγαση μετατροπέων ισχύος, συσσωρευτών, ρυθμιστών φόρτισης, ηλεκτρονικών συστημάτων παρακολούθησης και ελέγχου, ηλεκτρολογικών πινάκων, μετασχηματιστών, κλιματιστικών, συστημάτων προστασίας και ελέγχου των καλωδιώσεων για την υποστήριξη των φωτοβολταϊκών στοιχείων και οι διαστάσεις τους περιορίζονται στις απολύτως απαραίτητες για τη στέγαση των συσκευών αυτών. Δεν επιτρέπεται  Σελ. 728 Τεύχος     Σελ.      η εγκατάσταση άλλων συσκευών που δεν σχετίζονται με την λειτουργία των φωτοβολταϊκών, όπως, ενδεικτικά, ραδιοεξοπλισμός. Σε καμία περίπτωση οι διαστάσεις του οικίσκου δεν υπερβαίνουν σε εμβαδόν τα 9 τ.μ και σε ύψος τα 2,20 μ.  ε. Σε περίπτωση που για την υποστήριξη της κατασκευής κεραίας υφίσταται οικίσκος που προβλέπεται στα εδ. ε’ και στ’ της παρ. 2, του άρθρου 1 του ν. 2801/2000 πριν από την εγκατάσταση του φωτοβολταϊκού συστήματος, τα υποσυστήματα που αναφέρονται στο εδάφιο δ’ της παρούσας παραγράφου και είναι τα απαραίτητα για τη λειτουργία του φωτοβολταϊκού συστήματος τοποθετούνται στον οικίσκο αυτόν και δεν επιτρέπεται η κατασκευή δεύτερου οικίσκου. στ. Τα φωτοβολταϊκά συστήματα φέρουν σε προσιτό σημείο ανεξίτηλη και ευανάγνωστη πινακίδα, στην οποία αναφέρονται: α) ο κάτοχος της κατασκευής κεραίας, β) η άδεια της Εθνικής Επιτροπής Τηλεπικοινωνιών και Ταχυδρομείων (ΕΕΤΤ), που αφορά την κατασκευή κεραίας, την οποία τα συστήματα αυτά υποστηρίζουν. Αν υπάρχει περίφραξη, τοποθετείται πινακίδα επιπλέον και σε προσιτό σημείο στην περίφραξη. ζ. Σε περιπτώσεις που φωτοβολταϊκά συστήματα τοποθετούνται σε περιοχές που γειτνιάζουν με δασικές εκτάσεις ή κατοικίες ή άλλες κατασκευές, λαμβάνονται τα κατάλληλα πυροπροστατευτικά μέτρα και τηρείται αντιπυρική ζώνη τουλάχιστον τριών (3) μέτρων πέριξ της περιμέτρου, τηρουμένων των διατάξεων του εκάστοτε ισχύοντος Κανονισμού Πυροπροστασίας. 22.Μ.α.15 Εγκατάσταση – Λειτουργία Κατασκευών Κεραιών η. Η εγκατάσταση των φωτοβολταϊκών συστημάτων γίνεται σύμφωνα με τις υποδείξεις των κατασκευαστών και τις ισχύουσες διατάξεις για τις ηλεκτρικές εγκαταστάσεις και την ηλεκτρομαγνητική συμβατότητα. 3. Υπεύθυνος για την τήρηση των διατάξεων της παρούσας είναι ο κάτοχος της κατασκευής κεραίας, την οποία το φωτοβολταϊκό σύστημα υποστηρίζει.  4. Η τοποθέτηση φωτοβολταϊκού συστήματος για την υποστήριξη κατασκευής κεραίας δεν τροποποιεί την κατηγορία Μελέτης Περιβαλλοντικών Επιπτώσεων, στην οποία υπάγεται η αντίστοιχη κατασκευή κεραίας, βάσει της υπ’ αριθμ. 126884/2007 απόφασης του Υπουργού Περιβάλλοντος, Χωροταξίας και Δημοσίων Έργων «Διαδικασία Περιβαλλοντικής Αδειοδότησης και Περιεχόμενο Περιβαλλοντικών Μελετών για τις εγκαταστάσεις Κεραιών Σταθμών στην Ξηρά» (Β435).  